Το «**I'm a Gummy Bear (The Gummy Bear Song)**» είναι ένα χορευτικό τραγούδι από τον Gummibär, που παραπέμπει σε λαστιχένια αρκουδάκια, ένα είδος γλυκών σε σχήμα αρκούδας Γερμανικής καταγωγής. Οι στίχοι γράφτηκαν από τους πατέρα και γιο Κρίστιαν Σνάιντερ και κυκλοφόρησε από την δισκογραφική Gummybear International. Το τραγούδι πρωτοκυκλοφόρησε στην Ουγγαρία, όπου παρέμεινε για οχτώ μήνες νούμερο 1 στα τσαρτ ήχων τηλεφώνου.

Ακολούθως, έγινε παγκοσμίως διαδικτυακό μιμίδιο, κυρίως λόγω των αντίστοιχων βίντεο στο YouTube και το MySpace. Από τότε έχει κυκλοφορήσει σε τουλάχιστον 25 γλώσσες και έχει εξαπλωθεί παγκοσμίως με περισσότερα από δύο εκατομμύρια παιξίματα. 

Η Γαλλική διασκευή («Funny Bear») σε στίχους Πίτερ Κιτσχ έχει περισσότερες από 460 εκατομμύρια προβολές στο YouTube, από τον Οκτώβρη του 2020, κάνοντάς το ένα από τα τοπ 10 βίντεο με την περισσότερη παρακολούθηση στον ιστότοπο. Κατατάχθηκε επίσης ως νούμερο οχτώ στο French Singles Chart. Το τραγούδι κυκλοφόρησε στην Ελλάδα διασκευασμένο ως «Θα'μαι καλό παιδί», σε στίχους Θεοδόση Παπανικολάου και Δάφνης Πατρικίου, μαζί με εναλλακτική βερσιόν για τις ανάγκες των τηλεοπτικών σποτ της Υφαντής· η φράση «Αρκεί το παριζάκι μου να είναι Υφαντής» είχε επαναχρησιμοποιηθεί από παλιότερη διαφήμιση της εταιρείας αλλαντικών. Με την βοήθεια των εν λόγω σποτ, κατάφερε να καταταχθεί στην πρώτη θέση στα εβδομαδιαία τσαρτ, ενώ παράλληλα έφτασε τον Δεκέμβριο του 2009 στην έκτη θέση στα τοπ 10 τραγούδια του iTunes Store.

Με το τραγούδι έτοιμο για χρήση ως ήχος τηλεφώνου, ένας κριτικός σχολίασε: «αυτός είναι το απόλυτο διαπλατφορμικό, διαπολιτισμικό φαινόμενο που το YouTube σχεδιάστηκε για να απελευθερώσει». Ακούγεται στο πρώτο του άλμπουμ *I Am Your Gummy Bear*, που κυκλοφόρησε το 2007. Από τότε που κυκλοφόρησε, έχουν δημιουργηθεί κι άλλα τραγούδια του Gummibär, συμπεριλαμβανομένων ερμηνειών δημοφιλούς τραγουδιών.

Διαφορετικές γλώσσες
--------------------

Πολλές εκδοχές έχουν κυκλοφορήσει σε πολλές γλώσσες Το τραγούδι κυκλοφόρησε αρχικά στα Γερμανικά και τα Αγγλικά. Η Γαλλική εκδοχή παρακολουθήθηκε από εκατομμύρια.

Μουσικό βίντεο
--------------

Σχετικά βίντεο σε τουλάχιστον 25 γλώσσες μεταφορτώνονται επί του παρόντος, που περιλαμβάνουν τον χαρακτήρα Gummibär με πορτοκάλι εσώρουχα να χοροπηδάει και να κάνει μπρέικντανς.

Ο Gummibär, ο πολύ στυλιζαρισμένος πράσινος παχύσαρκος ζελατινώδης αρκούδος με μπλε μάτια, είναι συνήθως γυμνός, με εξαίρεση το σλιπάκι/εσώρουχο Y-front και αθλητικά παπούτσια. Ο Gummibär φαίνεται επίσης να έχει δαγκωθεί με ένα μικρό μέρος του αυτιού του πάνω αριστερά να λείπει. Η μουσούδα του αρκούδου ή, λαμβάνοντας υπόψη τον ανθρωπομορφισμό του, το μουστάκι και το γενάκι του, παρουσιάζονται με επικάλυψη ζάχαρης, και ο χαρακτήρας έχει μόνο δύο μικρά δόντια τοποθετημένα μακριά το ένα από το άλλο, στο κάτω μέρος του στόματος του. Η ίριδα και κόρα του δεξιού ματιού του Gummibär είναι μεγαλύτερες σε μέγεθος από τα αντίστοιχα χαρακτηριστικά αριστερά. Κατά την διάρκεια του βίντεο, εμφανίζεται μαζί με ένα μικρόφωνο το οποίο ρίχνει κάτω με τις κινήσεις του. Παράλληλα, εμφανίζεται σε σκηνικά: με ένα μαύρο πολυτελές αμάξι, με καπέλο καουμπόι στην Άγρια Δύση, σε συναυλία σε στάδιο όπου παρευρίσκονται κι άλλα λαστιχένια αρκουδάκια, παίζοντας μια Τούμπα σε ένα πάρκο, στον Πύργο του Άιφελ κτλ. Με το τέλος του τραγουδιού, συνέρχεται, παρευρισκόμενος μαζί με άλλα λαστιχένια αρκουδάκια.

Το μουσικό βίντεο έχει πάνω από 2.1 δισεκατομμύρια προβολές στο YouTube από τον Οκτώβρη του 2020, κάνοντάς το ένα από τα τοπ 50 βίντεο με την περισσότερη παρακολούθηση στον ιστότοπο.

Το βίντεο, ένα τριάντα δευτερολέπτων ποπ πρόμο με τρισδιάστατες εικόνες υπολογιστή, σκηνοθετήθηκε και σχεδιάστηκε από τον Πίτερ Ντοντ, και παράχθηκε από την Wilfilm στην Κοπεγχάγη για την Ministry of Sound GmbH στο Βερολίνο.

Στην ποπ κουλτούρα
------------------

Ένα ριμίξ του τραγουδιού από τους Fanfare Ciocărlia χρησιμοποιείται στο τέλος του παρωδιακού ντοκιμαντέρ του Σάσα Μπάρον Κόεν *Borat Subsequent Moviefilm*.

Τσαρτ
-----

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Εβδομαδιαία τσαρτ

| Τσαρτ (2007) | Κορυφαίαθέση |
| --- | --- |
| Αυστραλία (ARIA Charts) | 12 |
| France (SNEP) | 8 |
| Σουηδία (Sverigetopplistan) | 11 |

| Τσαρτ (2009) | Κορυφαίαθέση |
| --- | --- |
| Greece Digital Songs (*Billboard*) | 1 |
| Καναδάς (Canadian Hot 100) | 87 |
| US Hot Dance/Electronic Songs (*Billboard*) | 28 |
| Ιαπωνία (Japan Hot 100) | 36 |
| Γερμανία (GfK Entertainment Charts) | 53 |

 | Τσαρτ στο τέλος του έτους

| Τσαρτ (2007) | Κορυφαίαθέση |
| --- | --- |
| Australia (ARIA) | 95 |
| Sweden (Sverigetopplistan) | 72 |

 |

Παραπομπές
----------

1. ↑  «Gummybear: Discography». Billboard.com. 1991. Αρχειοθετήθηκε από το πρωτότυπο στις 4 Νοεμβρίου 2007. Ανακτήθηκε στις 10 Δεκεμβρίου 2007.  Has listing for album as well
2. 1 2 3  Taylor, Chuck (9 Νοεμβρίου 2007). «News and Reviews: I'm A Gummy Bear by Gummibar». Billboard.com. Αρχειοθετήθηκε από το πρωτότυπο στις 2 Δεκεμβρίου 2007. Ανακτήθηκε στις 10 Δεκεμβρίου 2007.
3. ↑  Άλλεϊν, Ρίτσαρντ (11 Ιουλίου 2008). «Gummy Bear set to take Crazy Frog's mantle»Απαιτείται συνδρομή επί πληρωμή. *The Telegraph* (στα Αγγλικά). Telegraph Media Group. Ανακτήθηκε στις 30 Νοεμβρίου 2020.
4. ↑  YouTube, JMF. «Les chansons francophones les plus vues classement (Playlist)» (στα Γαλλικά).
5. 1 2  Les classement single. «"Lescharts.com – FunnyBear – FunnyBear"» (στα Γαλλικά).
6. ↑  Γεωργίου, Γεωργία (7 Μαΐου 2010). «Ο Κύπριος πίσω από τον Gummy Bear!». *Sigmalive*. Ανακτήθηκε στις 2 Δεκεμβρίου 2020.
7. 1 2  «Digital Singles Charts - Greece (December 19, 2009)». *Billboard*. Αρχειοθετήθηκε από το πρωτότυπο στις 16 Δεκεμβρίου 2018. Ανακτήθηκε στις 3 Δεκεμβρίου 2020.
8. ↑  «iTunes Store - Charts - Top 10 Songs». *Apple.com*. Αρχειοθετήθηκε από το πρωτότυπο στις 12 Δεκεμβρίου 2009. Ανακτήθηκε στις 6 Δεκεμβρίου 2020.
9. ↑  «Gummibär "I Am Your Gummy Bear"». *Ottawa XPress*. Αρχειοθετήθηκε από το πρωτότυπο στις 18 Δεκεμβρίου 2007.. Ανακτήθηκε στις 13 Απριλίου 2018.
10. ↑  berlin0708 (2006-07-14), *GUMMIBÄR*, ανακτήθηκε στις 2018-05-13
11. ↑  Gummi (15 Οκτωβρίου 2007). «Je m'appelle Funny Bear - Full French Version». Gummybear International. Ανακτήθηκε στις 10 Δεκεμβρίου 2007.
12. ↑  Gummy mop fished in the west (29 Νοεμβρίου 2007). «Two New Videos Have Just Been Added!» (στα Αγγλικά). Gummybear International. Ανακτήθηκε στις 10 Δεκεμβρίου 2007.
13. ↑  «Original Gummy Bear video on YouTube».
14. ↑  «Top 1000 Most Viewed YouTube Videos of All Time». YouTube. Ανακτήθηκε στις 9 Μαΐου 2020.
15. ↑  Γιούργκερσεν, Μαουρίτσιο (24 Ιουλίου 2009). «Productor de "Osito gominola" adelanta que se hará película sobre el personaje». *La Tercera* (στα Ισπανικά). Copesa. Ανακτήθηκε στις 30 Νοεμβρίου 2020.
16. ↑  «GUMMY BEAR». *pete dodd* (στα Αγγλικά). Ανακτήθηκε στις 30 Νοεμβρίου 2020.
17. ↑  «Music from Borat Subsequent Moviefilm». *Tunefind* (στα Αγγλικά). Ανακτήθηκε στις 24 Οκτωβρίου 2020.
18. ↑  "Australian-charts.com – Gummibear – I'm Your Funny Bear". ARIA Top 50 Singles.
19. ↑  "Swedishcharts.com – Gummybear – GUMMYBEAR SONG". Singles Top 100. Ανακτήθηκε στις 1 Αυγούστου 2013.
20. ↑  "Gummibär Chart History (Canadian Hot 100)". *Billboard*. Ανακτήθηκε στις 1 Αυγούστου 2013.
21. ↑  "Gummibär Chart History (Hot Dance/Electronic Songs)". *Billboard*. Ανακτήθηκε στις 1 Αυγούστου 2013.
22. ↑  "Gummy Bear Chart History (Japan Hot 100)". *Billboard*. Ανακτήθηκε στις 1 Αυγούστου 2013.
23. ↑  "Offiziellecharts.de – Gummybear – Ich bin dein Gummiybear". GfK Entertainment Charts. Ανακτήθηκε στις 1 Αυγούστου 2013.
24. ↑  «ARIA End of Year Singles Chart 2007». Australian Recording Industry Association. Ανακτήθηκε στις 28 Απριλίου 2020.
25. ↑  «Årslista Singlar – År 2007» (στα Σουηδικά). Sverigetopplistan. Ανακτήθηκε στις 28 Απριλίου 2020.